da en da id da en da da kk da ceb da da da da da da sv da da da vi de en da da da da da da da da da da en fr fr es da da da en de da sv en da en nb da nl da da nl da da nl da da da en da da da da da da da nn nn
Det enkle liv garneret med second-hand, kreativitet og vitaminer på glas og frost
Endnu en brødpose på vej som gave
Snackposer/mellemmåltids-poser til den lille skole-elev
Se beskrivelse på siden "Blog", som du finder øverst i bjælken med betegnelser for indholdet af denne blog. Gå til "Oversigt" nederst på siden og find datoen 6. april 2022. Find teksten "Snackposer/mellemmåltidsposer til den lille skole-elev". Her finder du udførlig beskrivelse af disse søde snack-poser - som jo bruges i stedet for plastikposer til de små mellemmåltider. (Under "skyerne" på alle poserne her gemmer sig navnet på vores lille Prinsesse A, som liiige er startet i skole)
Skøn brødpose syet af stofrester. Det blev den sødeste gaveindpakning af mit nybagte rugbrød, som skulle bruges som gave til Tante 1. Båndet og pyntebåndet på selve posen er af det skønne grosgrain-bånd i matchende farve. Lille rest hvid lagenlærred udgør det for påsyet mærkat med teksten "Brød", som er skrevet med en sort permanent tush. Når den ønskede tekst er skrevet, skal det lige tørre 15 minutter - så er teksten klar til varmebehandling, som kan gøres med et varmt strygejern (sæt varmegraderne på "linned" på strygejernet). Stryg teksten nogle gange med det varme strygejern, og det er nu varmebehandlet. Med tiden vil teksten falme - men så kan man bare skrive teksten igen (med permanent-tush) lige ovenpå den gamle tekst - og så gentage varmebehandlingen med strygejernet igen. Brødposen her er syet af forvasket stof (altså ikke forvasket stof - men stoffet er vasket INDEN posen er syet), så den kryber ikke ved vask på 40 grader. Det friskbagte rugbrød her, var varmt da det skulle puttes i brødposen - også for varmt. Så for at undgå brødet afgav fugt med fugtig brødpose til følge (virkelig grobund for mugdannelse) - så blev det duftende varme surdejsrugbrød pakket i madpapir, hvorefter det blev puttet i sin fine gavepose - mærket med påsyet "Brød"-mærkat. Bindebåndet foroven er bare lige syet fast bag på midten. Posen kan selvfølgelig syes 10 centimeter længere end brødet, og så kan der laves en løbegang til snore-træk. Jeg valgte den hurtige løsning med denne binding.
N.B.: De små snackposer vist på foto lige herover, er syet efter samme princip. Dem kan du læse meget mere om på siden "Blog". Gå til "Oversigt" nederst på siden. Find datoen 6. april 2022 og find overskriften "Snackposer/mellemmåltids-poser til den lille skole-elev". Her finder du flere oplysninger om målene på de små snackposer, og hvorfor de er nummererede (skjult under den vide sky sammen med vores barnebarns navn).
Garnforbrug: 1 nøgle baby merino-uld med løbelængde på 175 meter + lille rest af anden farve, ligeledes i baby merino-uld (eller undlad helt kontrastfarve).
Slå op på pinde nr. 3 64 masker. Første pind strikkes over på 4 strømpepinde nr. 3 med 16 masker på hver pind. Strik nu rib med 2 ret og 2 vrang, startende med 2 ret i begyndelsen af hver strømpepind. Strik til arbejdet måler 21 cm. Strik herefter 1 omgang med kontrastfarve og luk løst af på 2. omgang med kontrastfarve. Jeg har lukket af med pind nr. 6. Strik een magen til. Hæft alle ender. Nu har du et par lækre pulsvarmere - som også kan bruges til benvarmere til de mindreårige poder. For mig er pulsvarmere uundværlige på kølige dage, hvor vinden kan slå kulde ind under jakkeærmet. God strikkelyst.